מבחן אינטליגנציה וכסלר לילדים

מבחן האינטליגנציה וכסלר לילדים (באנגלית: Wechsler Intelligence Scale for Children, WISC) הוא אחד מתוך סדרת מבחני אינטליגנציה שפותחו בידי דייוויד וכסלר (David Wechsler) ב-1949 לגילאים שונים (מבחן לילדי גן ילדים, מבחן לילדי בית ספר, מבחן למבוגרים). "המבחן לילדי בית ספר" נועד לילדים בגילאים 16-6, ניתן להשלימו ללא כתיבה או קריאה. תוצאתו היא ציון מנת משכל (IQ). הגרסה החדשה ביותר של המבחן באנגלית היא הדור החמישי שלו (WISC-Vׂ), והיא פותחה ב-2014. הגרסה העדכנית ביותר בעברית היא הדור הרביעי שלו (WISC-IV), שפותחה באנגלית בשנת 2003. בנוסף לציון מנת המשכל הכללי, מבחן וכסלר מפיק גם ארבעה ציונים נוספים: הבנה מילולית, לוגיקה תפיסתית, מהירות עיבוד וזיכרון עבודה. המבחן מורכב מעשרה תת-מבחנים המהווים את ליבת המבחן ומחמישה מבחנים נוספים. האחרונים מותאמים לילדים במקרים יוצאי-דופן או לצורך פיצוי על נתונים שנפגעו, עקב הפרעות או נסיבות אחרות. בוחנים יכולים להשתמש בלא יותר משני מבחנים נוספים כתחליף בכל מבחן וכסלר, ולא יותר מתחליף אחד עבור כל תת-נושא (או אינדקס). כל אחד מעשרת מבחני הליבה מקבל משקל זהה במדד מנת המשכל הכולל. ישנם שלושה תת-מבחנים בהבנה מילולית ולוגיקה תפיסתית, כך שמשקלם הוא 30% בציון הכולל, מהירות עיבוד וזיכרון-עבודה כוללים כל אחד שני תת-מבחנים ולכן משקלם בציון הכולל הוא 20%. התת-מבחנים בהבנה מילולית כוללים: אוצר מילים - שאלות ישירות בנוגע למשמעותן של מילים. דמיון (צד שווה) - שאלות בנוגע לאופן בו שני מושגים דומים זה לזה. הבנה - שאלות בנוגע למצבים חברתיים או מושגים נפוצים. מידע (מבחן נוסף) - שאלות ידע כללי. לוגיקת מילים (מבחן נוסף) - לילד מוצגים 1-3 רמזים דמויי חידה והוא מתבקש לקבוע מה הבוחן מתאר. התת-מבחנים בלוגיקה תפיסתית כוללים: סידור קוביות (Block Design) - הילד מקבל קוביות בלבן-אדום ומתבקש לסדרן על פי דוגמה שהוצגה לו על כרטיס. זמן הביצוע נמדד, ובחלק מהמטלות הקשות יותר ניתן בונוס על מהירות. מושגים בתמונות (Picture Concepts) - לילד מוצגות שורות של תמונות והוא מתבקש למצוא קשר משותף בין תמונה מסוימת לאחת מהתמונות בכל שורה. הסקה במטריצות (Matrix Reasoning) - לילד מוצגת סדרת תמונות עם קיבוע חסר, הוא מתבקש למצוא את התמונה שמתאימה מתוך חמש אפשרויות. השלמת תמונה (מבחן נוסף, Picture Completion) - לילד מוצג ציור של חפץ שכיח אשר בו חסר חלק, הוא מתבקש לזהות את החלק החסר. התת-מבחנים בזיכרון העבודה כוללים: זכירת ספרוֹת (Digit Span) - רצף מספרים מוצג באופן מילולי לילד והוא מתבקש לחזור על הרצף כפי שהוצג או בסדר הפוך. רצף אותיות-מספרים (Letter-Number Sequencing) - רצף של אותיות ומספרים מוצגים לילד באופן מילולי והוא מתבקש לחזור עליו בסדר אלפביתי ובסדר מספרי. חשבון (מבחן נוסף, Arithmetic) - שאלות חשבוניות המוצגות באופן מילולי. נמדד זמן. התת-מבחנים במהירות עיבוד כוללים: קידוד (Coding) - מבחן מתוזמן שבו על הילד לתעתק קוד. ילדים מעל גיל 8 מתעתקים קוד המורכב מספרות וסמלים, ילדים מתחת לגיל 8 מסמנים שורות עם צורות עם קווים שונים על פי הקוד. ניתן בונוס על מהירות גבוהה. חיפוש סמל (Symbol Search) - לילד מוצגות שורות עם סמלים וסמלי מטרה, הוא מתבקש לסמן האם סמלי המטרה מופיעים בכל שורה. ביטול (מבחן נוסף, Cancellation) - הילד מתבקש לסמן פריטים שאינם שייכים לדף שבו חפצים המסודרים אקראית וכן לדף שבו חפצים הקשורים זה לזה. לא ניתן לספק דוגמאות לתת-מבחנים השונים מכיוון שזכויות היוצרים עליהם שייכים לחברת "Harcourt Assessment". לבני אדם שגילם מעל 16, מועבר מבחן וכסלר למבוגרים (Wechsler Adult Intelligence Scale, WAIS) מבחן אינטליגנציה אינטליגנציה פסיכומטריקה תורת המבחנים Wechsler, D. (2003). Wechsler Intelligence Scale for Children—4th Edition (WISCIV). San Antonio, TX: Harcourt Assessment Kaufman, A.S. (1994). Intelligent Testing with the WISC-III. New York : John Wiley & Sons מדיה וקבצים בנושא מבחן אינטליגנציה וכסלר לילדים בוויקישיתוף מידע על המהדורה הרביעית של מבחן וכסלר (באנגלית)